《秋感》
清代·钱蕙纕

凉飙日夜至，落叶满平原。敷荣艳春节，萎脱馀秋根。

客心易感艳，岂不思故园。别离经万里，愁苦难具言。

昔为掌中珍，锦幄施华轩。今作路旁草，稀逢雨露恩。

飘零每自惜，患害仍朝昏。内养学玄豹，外术惭白猿。

湘江有馀恨，纨扇多愁怨。黾勉修令德，迁延弭众冤。

归云拥昃日，昏鸟向林翻。独立久延伫，忧伤谁与论。

作者简介：钱蕙纕，嘉定人。江宁府教授塘女，平阳陈振孟室。有《女书痴存稿》。